Piratene!

Piratene! (originalt: The Pirates! In an Adventure with Scientists! og The Pirates! Band of Misfits) er en britisk/amerikansk komedieanimasjonsfilm fra 2012, med regi av Peter Lord.Video: The Pirates! Band of Misfits trailer 2012 official movie trailer, youtube, 23. juli 2011

I den engelske originalversjonen gir en rekke kjente skuespillere stemme til figurene: Hugh Grant (i hans første stemmeskuespillerrolle), Martin Freeman, Imelda Staunton, David Tennant, Jeremy Piven, Salma Hayek, Lenny Henry og Brian Blessed. Filmen følger piratkapteinen og hans mannskap av amatørpirater i deres forsøk på å vinne prisen "Årets pirat", men de møter uventet motstand fra dronning Victoria.

I den norske versjonen innehas stemmene av Håvard Bakke, Per Christian Ellefsen, Trond Fausa Aurvåg, Suzanne Paalgard, Lena Meieran, Espen Beranek Holm og Ivar Nørve.Piratene! hos Filmweb

Filmen er løslig basert på den første boken i Gideon Defoes bokserie The Pirates!.Exclusive! New Pirates! Trailer, Empire, 25. oktober 2011 

 Handling 
Filmens første scene finner sted i London i 1837, der dronning Victoria blir orientert av sine rådgivere om at England kontrollerer hele havet – unntatt piratene, som dronningen forakter. Så introduserer filmen en piratkaptein som leder en sammensveiset gruppe amatør-pirater som forsøker å skape seg et navn på åpent hav. Kapteinen vil vise hva de er verdt ved å delta i den årlige Pirate of the Year-konkurransen. Vinneren av denne konkurransen er den piraten som har kapret mest gull i løpet av ett år. Etter flere mislykkede forsøk på å plyndre skip, kommer de over HMS «Beagle» og kidnapper den eneste passasjeren: Charles Darwin. Darwin oppdager at mannskapets kjæledyr Polly er verdens siste gjenlevende dronte.

Darwin råder piratene til å delta i konkurransen Årets vitenskapsmann, som arrangeres av Royal Society i London. Men egentlig ønsker Darwin å stjele Polly, for å imponere dronning Victoria – som han er vilt forelsket i. Piratene forkler seg som vitenskapsmann for å delta på konkurransen, og fuglen vinner hovedpremien – som viser seg å være et møte med dronningen. Men dronningen ber piratene om å plassere Polly i dronningens dyrehage, noe kapteinen avslår blankt. Så tabber han seg ut og avslører seg som pirat. Dronningen gir ordre om at piraten skal henrettes, men Darwin går imellom for å skåne kapteinens liv. Darwin forteller dronningen at bare han vet hvor Polly er gjemt.

Dronningen går derfor med på å benåde kapteinen, og hun beordrer Darwin å finne Polly, koste hva det koste vil. Darwin tar med seg kapteinen til en taverna sammen med sin dresserte sjimpanse Mr. Bobo. Kapteinen drikker seg altfor full, og Darwin får muligheten til å stjele Polly. Piratkapteinen setter etter Darwin og Polly og ender opp i Tower of London, hvor dronningen venter på dem. Hun avskjediger Darwin, og tilbyr i stedet kapteinen nok skatter til å sikre at han vinner tittelen som Årets pirat i bytte mot Polly. Han aksepterer tilbudet og går tilbake til mannskapet sitt, hvor han forsikrer dem om at Polly fremdeles er trygg.

På Pirate of the Year-seremonien blir kapteinen utropt til vinner. Men en rivaliserende pirat, Svarte Bellamy, avslører dronningens benådning. Han opplyser at hvis en pirat blir benådet, er han ikke lenger en ordentlig pirat. Dermed kan han heller ikke bli kåret til årets pirat. Kapteinen blir derfor diskvalifisert, og mister både tittelen som «Årets pirat» og piratantrekket sitt. Han innrømmer dessuten overfor mannskapet sitt at han har gitt bort Polly, og dermed vender mannskapet ham ryggen.

Kapteinen vender tilbake til London, og bestemmer seg for å redde kjæledyret sitt. Han treffer Darwin igjen, og får vite at dronningen er medlem av en eksklusiv verdenslederklubb som samles for å spise utrydningstruede dyr. Kapteinen oppdager også at Polly skal serveres ved deres neste bankett. Piratkapteinen og Darwin samarbeider om å stjele et luftskip og finne dronningens flaggskip, QV1, samtidig som Mr. Bobo drar for å finne mannskapet til piratkapteinen, slik at de kan hjelpe til med redningsaksjonen.

 Mottakelse 
Filmen fikk positive anmeldelser, både internasjonalt og i Norge.Laget for evigheten, anmeldelse i Aftenposten, 29. mars 2012 Ramsalt skattkiste!, anmeldelse i VG, 29. mars 2012 Fulle seil «Piratene» er til å spise opp, anmeldelse i Dagbladet, 20. mars 2012 En ramsalt røverhistorie med overskudd av fart og humor!, anmeldelse i NRK Filmpolitiet, 28. mars 2012  Filmen ble nominert til Oscar for beste animasjonsfilm i 2013.

 Rolleliste, stemmer 
Engelske stemmer.
 Hugh Grant som Piratkapteinen, 
 Martin Freeman som Nummer To,Comic-Con: Sony Animation panel puts Aardman's 'Pirates' front and center , HitFix, 22. juli 2011
 Imelda Staunton som Dronning Victoria, 
 David Tennant som Charles Darwin, 
 Jeremy Piven som Svarte Bellamy
 Salma Hayek som Huggert-Liz
 Lenny Henry som Peg-Leg Hastings
 Brian Blessed som Piratkongen

 Oppfølger 
Peter Lord twitret den 15. august 2011 at de er i gang med en idé til en oppfølger.Tweet 15. august 2011 I juni 2012 uttalte han at de nå har oppfølgerhistorien klar, men venter på finansieringen.Interview: Peter Lord, Co-founder of Aardman and Director of The Pirates! , A113 Animation, 6. juli 2012

 Referanser 

 Eksterne lenker 



Kategori:Filmer fra 2012
Kategori:Engelskspråklige filmer
Kategori:Britiske animerte barnefilmer
Kategori:Britiske animerte eventyrfilmer
Kategori:Animerte barnefilmer fra USA
Kategori:Animerte eventyrfilmer fra USA
Kategori:Animerte filmkomedier fra USA
Kategori:Britiske animerte filmkomedier
Kategori:Stop motion-filmer